Donecka
Šis raksts ir par pilsētu Ukrainā. Par pilsētu Krievijā skatīt rakstu Doņecka (Krievija). Donecka (ukraiņu: Донецьк) ir pilsēta Ukrainas austrumos pie Kaļmiusas upes. Doneckas apgabala un Doneckas rajona centrs. Neformālā akmeņogļu ieguves rajona Donbasa galvaspilsēta. Liels rūpniecības centrs. Donecka ir viens no Ukrainas krievu minoritātes centriem. Kaut arī formāli pilsētas iedzīvotāju lielākā daļa ir ukraiņi, Doneckā dominē krievu valoda.